KWG แรงไม่เลิกบวกต่อ 17.53% แม้หุ้นลูกเข้าเทรด 704 ล้านหุ้น
KWG แรงไม่เลิกบวกต่อ 17.53% แม้หุ้นลูกเข้าเทรด 704 ล้านหุ้น ล่าสุด ณ เวลา 10.19 น. อยู่ที่ 4.56 บาท ปรับตัวขึ้น 0.68 บาท หรือ 17.53% สูงสุดที่ 4.64 บาท ต่ำสุดที่ 4.28 บาท ด้วยมูลค่าซื้อขาย 186.06 ล้านบาท
18 เม.ย. 2560

ผู้สื่อข่าวรายงานว่า ราคาหุ้นบริษัท คิง ไว กรุ๊ป (ประเทศไทย) จำกัด (มหาชน) หรือ KWG ณ เวลา 10.19 น. อยู่ที่ 4.56 บาท ปรับตัวขึ้น 0.68 บาท หรือ 17.53% สูงสุดที่ 4.64 บาท ต่ำสุดที่ 4.28 บาท ด้วยมูลค่าซื้อขาย 186.06 ล้านบาท ขณะที่ตลาดหุ้นไทยโดยรวมบวก 0.29%

โดยราคาหุ้น KWG ยังปรับตัวขึ้นแรงเป็นวันที่ 4 ติดต่อกันนับตั้งแต่ราคาหุ้นอยู่ที่ระดับ 2.90 บาท เมื่อวันที่ 11 เม.ย.60 แม้ในวันนี้ได้มีการซื้อขายหุ้นเพิ่มทุนเป็นวันแรก
อนึ่งตลาดหลักทรัพย์เตรียมรับหุ้นเพิ่มทุนของ KWG จำนวน 704,000,000 หุ้น ให้เริ่มซื้อขายวันที่ 18 เมษายน 2560 ทั้งนี้บริษัทมีทุนใหม่ 9,240 ล้านบาท คิดเป็นหุ้นสามัญ 924,000,000 หุ้น มูลค่าหุ้นที่ตราไว้ 10.00 บาทต่อหุ้น โดยหุ้นเพิ่มทุนจัดสรรรให้ผู้ถือหุ้นเดิม ในอัตรา 1 หุ้นเดิม : 3.20 หุ้นใหม่ ราคาจองซื้อ 2.63 บาท/หุ้น และจัดสรรให้บริษัท ทอมโม (ประเทศไทย) จำกัด 355,731,019 หุ้น ในราคาเสนอขาย 2.63 บาท/หุ้น